Siguldas novada pašvaldības (reģ. Nr. 90000048152)

Iepirkums (Pamatojoties uz Iekšējiem noteikumiem Nr.3/2017

“Iepirkumu organizēšanas kārtība Siguldas novada pašvaldībā”)

 **„XXVII Starptautisko Siguldas opermūzikas svētku**

**programmas satura izstrāde”**

(identifikācijas Nr. SNP 2019/02/IZŅĒMUMS)

Lēmums

Siguldā

2019.gada 04.martā

1. **Identifikācijas Nr. -** SNP 2019/02/IZŅĒMUMS
2. **Datums, kad paziņojums par līgumu publicēts IUB mājas lapā internetā:**

Paziņojums nav ievietots Iepirkuma uzraudzības biroja tīmekļa vietnē, jo iepirkums tiek veikts pamatojoties uz Iekšējiem noteikumiem Nr.3/2017 “Iepirkumu organizēšanas kārtība Siguldas novada pašvaldībā”.

21.02.2019. nosūtīts uzaicinājums 1 pretendentam piedalīties iepirkumā.

Vairāk kā 25 gadus Starptautisko Siguldas opermūzikas svētkus ir organizējis biedrības “Siguldas Opermūzikas svētki” valdes loceklis Dainis Kalns, kurš ir ne tikai Siguldas Opermūzikas svētku organizators, bet arī Starptautisko Siguldas opermūzikas svētku idejas autors. Šobrīd Starptautiskie Siguldas opermūzikas svētki un to autors/organizators publiskajā telpā tiek uztverti kā savstarpēji nesaraujama kopība. Ņemot vērā, Daiņa Kalna ilglaicīgo pieredzi Starptautisko Opermūzikas svētku organizēšanā un producēšanā, tiek uzaicināts piedalīties iepirkumā.

Kultūras pasākumu organizēšana ir Publisko iepirkuma likuma (turpmāk – PIL) 2.pielikuma Sociālie un citi pakalpojumi iepirkums. Plānotā iepirkuma summa 41 999, 00 EUR (bez PVN). Saskaņā ar PIL 10.panta pirmo daļu, PIL 2.pielikuma pakalpojuma iepirkumiem līdz 42 000,00 EUR (bez PVN) PIL nav jāpiemēro. Tā kā PIL nav noteikta kārtība PIL 2.pielikuma pakalpojuma iepirkumu veikšani, kuru plānotā līgumcena ir līdz 42 000,00 EUR (bez PVN), tad pasūtītājs ir noteicis iekšējo kārtību šāda veida iepirkumu veikšanai iekšējo noteikumu Nr.3/2017 “Iepirkumu organizēšanas kārtība Siguldas novada pašvaldībā” (apstiprināti ar Siguldas novada pašvaldības domes 2017.gada 27.jūlijā sēdes lēmumu (prot. Nr.13, 27.§) V. daļā.

1. **Pasūtītāja nosaukums, adrese -** Siguldas novada pašvaldība, Pils iela 16, Sigulda, LV-2150.
2. **Iepirkuma komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Komisijas locekļi Anita Strautmane

 Rudīte Bete

 Andis Ozoliņš

Signe Pavasare

Iepirkuma komisija izveidota 25.01.2018. ar Siguldas novada pašvaldības domes sēdes lēmumā “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8), veiktas izmaiņas komisijas sastāvā 17.01.2019. ar Siguldas novada pašvaldības domes sēdes lēmumu (protokols Nr. 2, §19) un Iepirkuma komisijas sastāvs noteikts ar 12.02.2019. rīkojumu Nr.10.-7./15 ”Par Iepirkuma komisijas sastāva noteikšanu pēc izmaiņām Siguldas novada pašvaldības Iepirkuma komisijas sastāvā”.

Pieaicinātā persona/eksperts,

Iepirkuma dokumentu sagatvotāja:

Siguldas novada galvenā speciāliste profesionālās

mākslas jautājumos Dace Pleša

Iepirkuma dokumentu sagatavotāja L.Landsberga

1. **Iepirkuma priekšmets un tā īss raksturojums:**

XXVII Starptautisko Siguldas opermūzikas svētku programmas satura izstrāde, kas jāveic saskaņā ar darba uzdevumu un uzaicinājumu piedalīties iepirkumā.

**6. Pretendenta atlases kritēriji:**

**Iesniedzamā piedāvājuma sastāvs:**

Pretendenta nosaukums, adrese.

* 1. **Atlases dokumenti:**

6.1.1.Pretendenta brīvā formā sagatavots veicamo darbu apraksts, saskaņā ar Darba uzdevumu;

6.1.2. Brīvā formā sagatavots apliecinājums, ka Pretendentam ir pieredze šādu pakalpojumu sniegšanā;

6.1.3. Brīvā formā sagatavots finanšu piedāvājums - paredzamā Līgumcena par pakalpojuma sniegšanu, iekļaujot visus ar līguma izpildi saistītos nodokļus un maksājumus, izņemot pievienotās vērtības nodokli.

**7. Piedāvājumu izvēles kritēriji:**

Atbilstība darba uzdevumam un uzaicinājumam piedalīties iepirkumā.

**8. Iesniegtie pretendentu piedāvājumi, iesniegšanas datums un laiks, piedāvātā cena.**

Biedrība “Siguldas Opermūzikas svētki” Dainis Kalns, piedāvājums iesniegts 28.02.2019.

Piedāvātā cena: 41 999,00 EUR.

**9. Iepirkuma komisijas kopējais piedāvājumu salīdzināšanas un vērtēšanas pārskats.**

**Atlases dokumenti.**

Iepirkuma komisija pārliecinājās, ka biedrības “Siguldas Opermūzikas svētki” vienīgais valdes loceklis ir Dainis Kalns, kā biedrības darbības mērķis ir norādīts ikgadēju starptautisku opermūzikas svētku rīkošana Siguldā. Līdz ar to, biedrības “Siguldas Opermūzikas svētki” piedāvājums atbilst 2019.gada 21.februāra uzaicinājuma vēstules Nr. 1.3.8.-5/437 3.punktā noteiktajam.

Piedāvājums pretendentam ir iesniegts atbilstoši darba uzdevumā un uzaicinājumā piedalīties iepirkumā minētajām prasībām.

2019.gada 04.martā, pamatojoties uz iepriekš minēto, Siguldas novada pašvaldības Iepirkuma komisija (Inga Zālīte, Rudīte Bete, Anita Strautmane, Andis Ozoliņš un Signe Pavasare) atklāti balsojot, ar 5 balsīm „par”, „pret” – nav, nolemj, ka:

XXVII Starptautisko Siguldas opermūzikas svētku programmas satura izstrādi veiks Biedrība “Siguldas Opermūzikas svētki”, kuras iesniegtais piedāvājums atbilst uzaicinājumam piedalīties iepirkumā minētajām prasībām.

**10. Pretendenta nosaukums, ar kuru nolemts slēgt iepirkuma līgumu -** Siguldasnovada pašvaldības Iepirkuma komisija nolemj slēgt iepirkumu līgumu par XXVII Starptautisko Siguldas opermūzikas svētku programmas satura izstrādi ar biedrību “Siguldas Opermūzikas svētki”.

Iepirkuma komisijas priekšsēdētāja I.Zālīte